open-index/open-wikipedia-markdown huggingface dataset:
מישהו (שיר)

"**מישהו**" הוא שיר שכתב אהוד מנור, הלחין מתי כספי וביצעה יהודית רביץ.

## רקע
את השיר כתב מנור לזכר אביו, שנפטר כשמנור היה בן 15.

השיר בוצע בשנת 1978 בפסטיבל הזמר והפזמון, שהיווה בשנה זו את קדם האירוויזיון לתחרות האירוויזיון שהתקיימה בהמשך השנה בפריז. יהודית רביץ ביצעה את השיר בפסטיבל, והוא זכה במקום השישי. 

השיר נכלל באלבומה של רביץ שנקרא "יהודית רביץ" ויצא לאור ב-1979.

מתי כספי ביצע את השיר בהופעותיו, והקליט אותו עבור אלבום האוסף שלו "צד ג' צד ד'", שיצא לאור ב-1987, וכן באלבום הכפול "הופעה חיה בערד 1997".

השיר תורגם לאנגלית על ידי אלכסנדרה בשנת 1978 ובוצע על ידי נאוה ברוכין.

בעז שרעבי הזדהה עם השיר, ולאחר מות אביו הקליט אותו עבור האלבום "ריגושים", שכלל ביצועים חדשים לשירים ישנים, ויצא בשנת 2000.

במצעד העברי השנתי לשנת התשל"ח (1978) של רשת ג' הגיע השיר למקום ה-24.

בהלווייתו של אהוד מנור שר כספי את השיר.

בפברואר 2024 ביצעה את השיר הזמרת והשחקנית לירז צ'רכי בפרק 10 של סדרת הרשת "שיר תקווה", שהפיק בית אבי חי.

השיר נחשב עד היום כאחד מהשירים המזוהים ביותר עם טקסי יום הזיכרון לחללי מערכות ישראל.

## תוכן השיר
השיר מדבר על אדם מת שהיה קרוב אל הדובר. הוא נמצא למעלה בשמיים, על פי האמונה כי אנשים מתים נמצאים במקום זה. הדובר והמת נמצאים במקומות שונים. החי נמצא בין החיים והמת למעלה בין המתים, ולכן הם "סובבים בשתי דרכים שונות". הדובר מבטיח למת כי הם ייפגשו, אך לא עכשיו אלא בעתיד, "בתום ימים רבים בתום הרבה לילות", לאחר חילופי עונות רבים המתוארים כך "אביב חלף, קיץ נאסף והגשם שב".

## קישורים חיצוניים

* 
* יוסי חרסונסקי עיון ביקורת באתר יוסימיוזיק
* אסף בראון, משהו על מישהו באתר של הכותב (בחטיבה "מסות ורעיונות")

## הערות שוליים

קטגוריה:שירי פסטיבל הזמר והפזמון 1978
קטגוריה:שירי יהודית רביץ
קטגוריה:שירי מתי כספי
קטגוריה:שירי בעז שרעבי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירי זיכרון חללי מערכות ישראל
קטגוריה:שירים על מוות
קטגוריה:סינגלים בהוצאת CBS ישראל
נכנס יין יצא סוד

ממוזער|In vino veritas - ציור מאת הצייר ההונגרי טיבור פוליה, ראשית המאה ה-20
**נכנס יין יצא סוד** - הוא ניב שמקורו בדברי רבי חייא בתלמוד, ופירושו: אדם מבוסם נוטה לחשוף סודות, אותם, בוודאי, לא היה חושף בהיותו פיכח.

הביטוי השתרש בשפה העברית, ומרבים להשתמש בו גם בימינו.

## המקור
[שמאל|ממוזער|300x300 פיקסלים|הביטוי הלטיני In vino veritas, כפי שהוא מופיע על [שעון שמש בשאטו דה פומר, צרפת]]
בלטינית מקובל הביטוי **In vino veritas** - בתרגום לעברית "ביין (חבויה) האמת". גרסה מוקדמת של הביטוי ניתן למצוא בספר תולדות הטבע של פליניוס הזקן, שנכתב בשלהי המאה הראשונה לספירה.

הביטוי העברי מופיע לראשונה בתלמוד הבבלי, בסיפור על רבי יהודה הנשיא, שחי במאה השנייה לספירה:

הסיפור כפשוטו: בסעודה שהתקיימה בביתו של רבי יהודה הנשיא, עליו אמרה הגמרא: "מימות משה ועד רבי לא מצינו תורה וגדולה במקום אחד", התארחו גם יהודה וחזקיה, בניו הצעירים של רבי חייא. הבנים שמרו על שתיקה במהלך הסעודה, עד שבהוראתו של הנשיא ביסמו אותם משמשיו ביין. כשהיו במצב של שכרות ציטטו את ישעיהו ח', על פיו ניתן להבין שמשיח בן דוד לא יגיע כל עוד ימשיכו לכהן בתפקיד ראש הקהילות הארץ ישראלית והבבלית - הצאצאים לבית דוד, משמע: הנשיא בישראל וראש הגולה בבבל. רבי התמרמר על דבריהם, אך אבי הצעירים, רבי חייא, ניסה לפייסו בגילוי העובדה שיין וסוד שווים בערך הגימטרי שלהם, ועל כן: **נכנס יין - יצא סוד**.

הביטוי השתרש היטב בשפה העברית ומרבים להשתמש בו. ישראל חיים טביוב מדגיש במבוא לספרו: "אוצר המשלים והפתגמים" את יופיו וייחודו של הביטוי מהגמרא, ומביע את דעתו שהפתגם היה קרוב לוודאי ידוע כבר בקרב הקהל בעת שרבי חייא הוסיף את החידוש הגימטרי שלו, כדי לרכך קצת את תגובתו של רבי יהודה הנשיא לשמע דברי הבנים. הפתגם כבר הופיע בלטינית, (In vino veritas - ביין יש אמת) ואף קודם לכך, אצל אפלטון, אומר טביוב, אך הניסוח העברי של רבי חייא מהתלמוד עולה על שאר הניסוחים הידועים.

## שימושים בשפה

* מנדלי מוכר ספרים מזכיר את הביטוי באחד מסיפוריו:

* במשפטו של אדולף אייכמן בירושלים, התפרסמה בעיתון "על המשמר" כתבה בשם: "**נכנס יין - יצא סוד**" בה השיבו השופטים לטענות סרווציוס, סניגורו של אייכמן: "אשר לטענת הסניגור, כי הדברים נאמרו בהשפעת אלכוהול, הזכיר היועץ המשפטי את מאמר החכמים: 'נכנס יין - יצא סוד' "
*בעיתון הארץ התפרסמה בשנת 2017 הכתבה: **נכנס יין יצא סוד**: כך החלה חקירת FBI על התערבות רוסיה בבחירות - אחד מיועציו לשעבר של הנשיא טראמפ פגש אשתקד דיפלומט אוסטרלי בבר בלונדון, וסיפר לו כי בידי רוסיה מידע מפליל על קלינטון. אוסטרליה העבירה את המידע לארצות הברית, שפתחה בחקירה.
*באתר "אנשים ומחשבים", הופיעה בשנת 2015 כתבה בשם "**נכנס יין, יצא סוד**: פורטינט ובזק בינלאומי מהדקות קשרים ביקב"
## לקריאה נוספת
* **מירושלים ליבנה**, האוניברסיטה הפתוחה, תשל"ז
* Baumgarten, Albert I. "Rabbi Judah I and his Opponents" **Journal for the Study of Judaism** 12 (1982), pp. 135-172

## קישורים חיצוניים
* "נכנס יין יצא סוד", מטח
* "", ויקימילון
* "נכנס יין יצא סוד", פורטל הדף היומי
* "נכנס יין - יצא סוד", חרות, 12 בינואר 1959
* י. קיץ, "ששש... העיתונאי מאזין, חרות, 15 בדצמבר 1958
* 

## הערות שוליים

קטגוריה:אמרות חז"ל
קטגוריה:ניבים וביטויים חז"ליים
קטגוריה:יין
מוד רוזנבאום

**מוד רוזנבאום-לוי-בלומנטל** (באנגלית: **Maud Rosenbaum-Levi-Blumenthal**, 13 בינואר 1902 - 3 במאי 1981) הייתה ספורטאית מצטיינת יהודיה-אמריקאית. בעלת מדליית ארד במשחקים העולמיים לנשים הראשונים (פריז 1922) בהדיפת כדור ברזל בשתי ידיים. הייתה טניסאית מצטיינת, אלופת איטליה בטניס 4 פעמים, בשנת 1933 זכתה ב-4 תארים, כולל אליפות מדינת ניו יורק ובשנת 1934 דורגה במקום 7 בארצות הברית.

## ביוגרפיה
רוזנבאום נולדה וגדלה בשיקגו למשפחה יהודית עמידה. אביה, עמנואל רוזנבאום, היה תעשיין, בעל מפעל לייצור נעליים.

במשחקי העולם לנשים הראשונים שנערכו בפריז, צרפת ב-20 באוגוסט 1922 זכתה רוזנבאום במדליית ארד בהדיפת כדור ברזל בשתי ידיים בתוצאה של 17.37 מטר, אחרי לוסי גולדבולד מארצות הברית (20.22 מטר) וויולט גורד-מוריס מצרפת (19.85 מטר).

בקריירת הטניס שלה השתתפה רוזנבאום לראשונה באליפות צרפת הפתוחה בשנת 1926, אך לא הצליחה להגיע למשחקי הדרוג. באליפות שנערכה בשנת 1927 היא הפסידה בסיבוב הראשון לסימון מתיו מצרפת ב-3 מערכות (6-1, 4-6, 7-5)

כנציגת איטליה באליפות ארצות הברית הפתוחה שנערכה בשנת 1930 היא הגיעה לשלב חצי הגמר שבו הפסידה למדורגת ראשונה בטורניר אנה הרפר מארצות הברית בשתי מערכות (6-2, 6-3), ובכך הייתה לטניסאית האיטלקייה הראשונה שהגיעה לשלב חצי גמר בטורניר גראנד סלאם.

באליפות ארצות הברית שנערכה בשנת 1934 היא הגיעה לשלב רבע הגמר שבו הפסידה לדורותי אנדרוז מארצות הברית בשתי מערכות (6-1, 6-4).

## חיים אישיים
בשנת 1927 נישאה רוזנבאום בפריז לברון ג'יקומו ג'ורג'ו-לוי (1888-1969) והזוג עבר להתגורר ברומא. לזוג נולדה בת. בשנת 1934 היא התגרשה ונישאה בשנית בשנת 1935 לוולטר בלומטל, ברוקר בבורסה לניירות ערך בניו יורק.

רוזנבאום נפטרה ב-3 במאי 1981 בניו יורק.

## שיאים אישיים
* הדיפת כדור ברזל: 8.97 מטר (1922)

## ראו גם
* כל המנצחות במשחקי העולם לנשים מוויקיפדיה 

## קישורים חיצוניים

* A Forgotten Baroness - Maud Rosenbaum, Tennis Forum 
* Maud Blumenthal, Tennis Player Who Won Many Titles in 1930's, The New York Times 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:טניסאיות אמריקאיות
קטגוריה:טניסאיות איטלקיות
קטגוריה:אתלטיות אמריקאיות
קטגוריה:אתלטיות יהודיות
קטגוריה:אתלטים יהודים אמריקאים
קטגוריה:הודפות כדור ברזל אמריקאיות
קטגוריה:הודפי כדור ברזל אמריקאים
קטגוריה:מדליסטיות במשחקים העולמיים לנשים
קטגוריה:אילינוי: אתלטים
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1981
קטגוריה:אמריקאים שנפטרו ב-1981
אדלר דיפלומט

**אדלר דיפלומט** (בגרמנית: **Adler Diplomat**) היא מכונית סלון מתוצרת יצרנית האופנועים והמכוניות הגרמנית **אדלר** ("Adler (cars and motorcycle)" ) אשר יוצרה בין השנים 1934–1940.

סך הכול, יוצרו 3,205 יחידות.

במלחמת העולם השנייה "אדלר דיפלומט" דגם קבריולה שירת בוורמאכט.

## תצורות "אדלר דיפלומט"

* "Limousine" - סלון, 4 דלתות, 4 מושבים
* "Pullman Limousine" - סלון, 4 דלתות, 6 מושבים, חלל פנימי מרווח יותר מדגם ה- "Limousine"
* "Cabriolet"

## סדרות "אדלר דיפלומט"
* "Diplomat (3G)" (יוצר בין השנים 1934–1935 בתצורות: לימוזינה, קבריולה)
* "Diplomat (3GS)" (יוצר בין השנים 1934–1935 בתצורת: פולמן-לימוזינה)
* "Diplomat (3G (Ü))" (יוצר בין השנים 1935–1938 בתצורות: לימוזינה, קבריולה)
* "Diplomat (3GS (Ü))" (יוצר בין השנים 1935–1938 בתצורת: פולמן-לימוזינה)

## תמונות


קובץ:Adler Diplomat Cabriolet von Papler 1935 Front.JPG | "אדלר דיפלומט" שנת 1935 - קבריולה
קובץ:Adler Diplomat Cabriolet von Papler 1935 schräg 2.JPG  | "אדלר דיפלומט" שנת 1935 - קבריולה
קובץ:Adler Diplomat 3 GS mit Holzgasgenerator-hinten rechts.JPG | "אדלר דיפלומט" דגם "3GS"


## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1934
קטגוריה:כלי רכב צבאיים
קטגוריה:כלי רכב גרמניים
שחבור בהצלבה

**שחבור בהצלבה** (באנגלית: **Trans-splicing**) הוא תהליך בו נוצרת מולקולת רנ"א שליח (mRNA) בתהליך מיוחד בתאים איקריוטים. בעוד שבתהליך שיחבור רגיל (cis) נוצרת מולקולת mRNA ממולקולת pre-mRNA יחידה, שחבור בהצלבה הוא תהליך שבו נוצרת מולקולת mRNA מכמה מולקולות pre-mRNA נפרדות. ניתן לנצל תופעה זו עבור טיפול מולקולרי בגנים מוטנטיים.

שחבור בהצלבה יכול להיות המנגנון העומד מאחורי Fusion transcript אונקוגנים.

אורגניזמים מיקרוביאליים מסוימים בעיקר מחלקת ה-Kinetoplastae, משתמשים בשחבור בהצלבה על מנת לבטא גנים. ביצורים אלה משועתקת מולקולת RNA הנקראת Splice Leader, ובו זמנית משועתקים קבוצות של גנים הצמודים זה לזה כך ש גדיל ה-mRNA הנוצר הוא פוליציסטרוני. ה-Splice Leader מתחבר לכל גן כך שנוצר mRNA מונוציסטרוני בעל CAP ו-Poly A.

## הערות שוליים

קטגוריה:חומצות גרעין
תור מזרחי

**תור מזרחי** (שם מדעי: *Streptopelia orientalis*; מילולית: *Streptopelia* - "מחרוזת צוואר" או "קולר"; *orientalis* - מזרחי) הוא מין של עוף מהסוג תור שבמשפחת היוניים.

## מידות
***אורך גוף:** .
***מוטת כנפיים:** .
***משקל ממוצע:** .

## סימני זיהוי
סימן הזיהוי החשוב ביותר שלו הוא דגם של שילוב הנוצות אחת על השנייה באזור השכמה ובאזור הכנף-סוככות. גבולות הנוצות מטושטשים ומרכזן כהה.

פסי כנף בהירים בולטים יותר בקצות הסוככות הגדולות והבינוניות. העור החשוף מסביב לעין מצומצם, ודגם הפסים בצידי הצוואר בולט פחות.

גדול מתור מצוי וכבד ממנו, אך דומה לו מאוד. דומה בצורתו יותר ליונה מאשר לתור - הגוף מלא, החזה כבד. באופן כללי כהה מהתור המצוי, במיוחד בגב ובחזה.

התור הוא עוף נפוץ שאיננו בסכנה בטבע.

## בית גידול
בית גידולו של התור כולל מגוון רחב של אזורי מחיה, מחורשות צפונית קרות ועד חורש טרופי. מגובה פני הים ועד לרום של 4,000 מטר בנפאל.

## בתרבות
אנשי האיינו מפרשים באופן מסורתי את קריאותיהן של ציפורים מסוימות כאמירות בשפתם שלהם. במקרה של התור המזרחי, הפירוש המקובל (שהוא למעשה חיבור של מספר פירושים) הוא:

השורה הראשונה מתבססת על כך שהתור נוהג לנבור בשדות ברגליו בחיפוש אחר מזון, כך שנדמה כי הוא מעיד על עצמו כי הוא חורש בהם.

## גלריה

Oriental turtle dove 2.jpg
Oriental Turtle Dove Streptopelia orientalis by Dr Raju Kasambe (2).jpg
Eastern Oriental Turtle Dove (Streptopelia orientalis orientalis), Kyoto, Japan.jpg
Oriental Turtle Dove.jpg
Oriental Turtle Dove Streptopelia orientalis erythrocephala Melghat Tiger Reserve by Dr. Raju Kasambe (11).jpg


## קישורים חיצוניים

## הערות שוליים

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:יוניים
קטגוריה:ארץ ישראל: יוניים
חורבת מדרסה

**חורבת מדרסה** הוא אתר ארכאולוגי קטן הנמצא בקצה שכונת גבעת רם בכרמיאל ממערב לחורבת כברה. החורבה כוללת בתוכה כ-56 מערות ובורות מים תת-קרקעיים. בחורבה התגלו מחילות מסתור שנחפרו בתקופת מרד בר כוכבא.

במחקר על אתרים נוצריים באזור כרמיאל נחשבה חורבת מדרסה כאחד מכמה מנזרים כפריים שנבנו סביב אתר מרכזי ששכן בחורבת בתה.

## ממצאים
בשנת 2014 נערכו חפירות וליד החורבה נחשף כבשן סיד בן ימינו.

בצפון המבנה התגלו שרידים קטנים של רצפת אבנים, הניגשת אל הקיר הצפוני של המבנה. במבנה התגלתה כמות קטנה של שברי כלי חרס, וביניהם קערות וקנקנים. בריבוע הדרומי של החפירה התגלה משטח סלע, ובו נחשפו כמה תעלות חצובות וסימני חציבה. על משטח הסלע ובקצהו נתגלו הרבה שברי כלי חרס, הכוללים בעיקר קנקנים, סירי בישול וקערות. בחפירה התגלו קנקנים שיוצרו בבית היוצר בחירבת בתה, הנמצאת קילומטרים אחדים מהאתר בנוסף נחשף מבנה, ובו נחשפו רעפים ונתגלו גם שברי חלון מלבני, המלמדים שהמבנה היה מקורה או שהייתה בו קומה שנייה  וגם על קיומה של כנסייה סמוכה. המבנה שנחשף באתר הוא חלק ממנזר, שנפגע בחלקו המערבי. בזכות הממצא, לרבות הרעפים, ואריחי השיש נראה שהמבנה שימש למגורים.http://biblewalks.com/Files/BataCathedra147.pdf

בחודשים ינואר ופברואר 2014 נערכה חפירת הצלה, מטעם רשות העתיקות, לקראת הרחבת השכונה. בחודש מאי 2015 נערכה חפירת הצלה נוספת לאחר שנפגעו שרידים עתיקים בהצבת עמוד חשמל. בגלל הפגיעה באתר נוצר חתך, ובו נמצאו שרידי קירות המושתתים על הסלע.

מעל החתך נפתחו 2 ריבועי חפירה, ושם נחשפו שלושה בורות מים, שרידי מתקנים, גת, קיר המגביל את האתר ממזרח, שרידי מבנים, שרידי עמודים, אבני פסיפס לבנות ולוחות אבן, רובם מגיר והשאר משיש.

## קישורים חיצוניים
* http://biblewalks.com/Files/BataCathedra147.pdf

## הערות שוליים

קטגוריה:בר כוכבא
קטגוריה:הגליל: אתרים ארכאולוגיים
קטגוריה:כרמיאל
הר חזון

[ממוזער|[הר כמון מימין (מערב) הר חזון משמאל (מזרח) בשעת זריחה. הצל הגדול הוא של רכס הר מירון.]]
**הר חזון** הוא הר בולט ברכס במרכז הגליל התחתון בגובה 584 מטר.

## מיקום ומבנה
ההר הוא חלק מרכס ההרים הרי שגור שנמצאים בגליל התחתון. הכביש אל ההר נמצא ממערב לכביש אלמע'אר, במדרונו הצפוני-מערבי של ההר נימצא מושב חזון. ומשם בדרך עפר המגיעה עד לפסגת הר חזון. על פסגת ההר גדל חורש ים תיכוני.

הר חזון בנוי בעיקר מסלעי גיר, דולומיט וקרטון, שנרבדו בים קדום רדוד בתור הקרטיקון (לפני כ-100 מיליון שנה), ועד תחילת תור השלישון (לפני 40 מיליון שנה). במבנה הגאולוגי של הר חזון יש מופעים של חבורת כורנוב, בה מרובות קרקעות חרסית, המתפוררות וגולשות לאחר גשמים עזים. כפי שאירע בצדו הדרומי של ההר, בכפר מע'אר, בפברואר 1969⁩, אז התמטטו בו מספר בתים.

## היסטוריה
בעת הקמת המושב חזון על שלוחה בצדו הצפון מערבי של ההר,  בשנת 1968, נערכה חפירה ארכאולוגית ב"חורבת חזור", שסביבה הוקם המושב. בחפירה נמצאו מתקנים חקלאיים אחדים ומערה שתוארכו לתקופה הרומית התיכונה והמאוחרת (המאה ה-2 עד המאה ה-4). בשנת 2008 נערכה חפירת נוספת באתר, בה נחשפו גם ממצאים שתוארכו ל.

בשנת 1963, במסגרת "מבצע סו"ס" (סוף-סוף), תוכנית ליישום מדיניות יהוד הגליל. הוחלט על הקמת יישוב על ההר, שישמש מרכזי אזורי לארבעה מושבים נוספים שיוקמו סביבו. אחר כך הוחלט שבאחת הנקודות (שלוחה בין הר לבנים להר חזון) לא יוקם מושב, אלא בסיס הדרכה של צה"ל - מחו"ה אלון (שהוקם ב-1966). צידו המערבי של ההר היה כבר קודם חלק משטח אש 9.

בפברואר 1964⁩ השלימה הקרן הקיימת פריצת דרך לפסגת הר־חזון, והחלה בהכשרת 1,000 דונם של אדמת טרשים סלעית בהר לחקלאות. לאחר הכשרת הקרקע החלו בנטיעת מטעים של עצי אגסים. תפוחים. אפרסקים ושזיף.      

ב-27 בדצמבר 1964 נערך טקס חנוכת יער הנושא את שמם של חנה ויוסף נחמני, שניטע על המורדות המערביים של ההר.

ביוני 1965 אושרה הקמתו של המושב חזון, והוא יועד לגרעין של בני מושבים של תנועת הפועל המזרחי. טקס הנחת אבן הפינה נערך ב-30 באוגוסט 1965, בנוכחות שר הסעד יוסף בורג. אכלוס המושב התעכב במשך מספר שנים, עקב עיכובים בהשלמת המבנים והתשתיות שלו. הוא אוכלס לבסוף ביולי 1969. 

ביוני 1971 השלימה חברת מקורות קידוח מים לעומק של 350 מטר בהר, זאת לצורך אספקת מים להתיישבות באזור.

בספטמבר 1977 עלה על הקרקע קיבוץ מורן, על שלוחה מצפון להר חזון.

## קישורים חיצוניים

* 
* 
## הערות שוליים

חזון
קטגוריה:מע'אר
עפרוני פסגות

**עפרוני פסגות** (שם מדעי: *Melanocorypha bimaculata*) הוא מין של עוף ממשפחת העפרוניים שבסדרה ציפורי שיר. בישראל הוא חולף, בעיקר בחורף ובאביב. נצפו גם פרטים יציבים ברמת הגולן ובערבה.

## תיאור הציפור
עפרוני הפסגות דומה לעפרוני ענק אך נבדל מעט בגודלו. אורך גופו 16–18 ס"מ, מקורו גדול, עבה וכבד, ראשו עם פס גבה לבן ורחב, פס עין כהה ופס כהה נוסף מתחת לעין, ולחלקים העליונים שולי נוצות בהירים יותר. צבע תת-הכנף חום אפרפר והזנב קצר וקצהו לבן. בצידי החזה ישנם כתמים כהים. החלקים העליונים חומים ומפוספסים והחלקים התחתונים אפרפרים לבנים.

## מזון
עפרוני פסגות אוכל זרעים, צמחים וחרקים.

## אזורי קינון
עפרוני פסגות מקנן באזורים של מישורים סלעיים צחיחים (בספר-המדבר) ועל צלעות ההרים. לעיתים הוא מקנן גם בשדות מעובדים כמו עפרוני הענק, אך לרוב בגובה רב יותר. בישראל: נדיר באביב ובסתיו, בעיקר בחלקים המזרחיים של הארץ, ובחורף נדיר ביותר בערבה.

מקום מומלץ לצפייה: שדות חקלאיים בערבה באביב.

## קולות
הקריאה של עפרוני כוללת פטפוט יבש בנוסח "טריפ, טרופ" המזכיר עפרונן קצר אצבעות, אך גס ומגוון יותר. משמיע גם "טצ'ר" צורמני. השירה דומה לשירת עפרוני ענק, אך מעט נמוכה ונוקשה יותר. היא כוללת פטפוט מהיר, יבש ומתגלגל (ללא סלסולים), חד-גוני יותר ודל יותר בחיקויים, וצלילים רכים מזה של שירת עפרוני ענק.

## הערכת סיכון
עד לשנות ה-80 הייתה אוכלוסייה קבועה מקייצת ומקננת של עפרוני פסגות בצפון רמת הגולן שמנתה כ-50 זוגות. המין התחיל להיכחד כמקנן בישראל במהלך שנות ה-90 כתוצאה מהרס שטחי הקינון על-ידי הקמת מטעים ומחצבות, ומאז שנות ה-2000 לא נצפו יותר ניסיונות קינון של המין בישראל. כיום הוא נצפה כחולף נדיר בעונות הנדידה, שכיח מעט יותר באביב, ופרטים מעטים חורפים בערבה.

## קישורים חיצוניים

## הערות שוליים

קטגוריה:עפרוניים
קטגוריה:ארץ ישראל: עפרוניים
קטגוריה:בעלי חיים שתוארו ב-1832
סנונית מערות

**סנונית מערות** (שם מדעי: *Hirundo daurica*) היא מין של ציפור שיר ממשפחת הסנוניתיים. אורכה מגיע ל-19-14 ס"מ ומוטת הכנפיים שלה היא 32-24 ס"מ.

## צורה
סנונית המערות דומה לסנונית הרפתות בצורה שלה ובגודל שלה, בכנפיה הכהות שצבען שחור מבריק ובנוצות הזנב החיצוניות הארוכות, אך נבדלת ממנה בצבע הלבן-ערמוני, בצוואר בהיר ובהיעדר הסינר השחור על החזה.

## תחום תפוצה
סנונית המערות נפוצה בדרום אירופה וסביב אגן הים התיכון, ומשם מזרחה עד למרכז אסיה.

### בישראל
נדידת הסתיו נמשכת מאמצע יולי עד אמצע נובמבר, כשהשיא בספטמבר, נדידת האביב מתחילה באמצע פברואר והיא נמשכת עד ליוני, כשהשיא במרץ-אפריל.

הסנונית בישראל מקייצת ומקננת והיא מצויה בצפון ובמרכז.

## מזון
כאשר היא בתעופה בגובה רב יחסית היא נוהגת לצוד חרקים.

## קינון
את הקנים היא בונה במרחק של כמה מאות מטרים מקנים אחרים. דוגמה למקומות: תלוי על מדף הסלע במערה, במבנים נטושים ואפילו במגורי אדם.

לקן, הבנוי מבוץ ורוק, צורת אגרטל כדורי שקוטרו כ-20 ס"מ ואורכו עם פרוזדור הכניסה כ-25 ס"מ ומשקלו יכול להגיע לקילוגרם. הקן נבנה על ידי שני בני הזוג. משך הבניה ארוך ויכול להגיע לחודש ימים. פנים הקן מרופד בנוצות. לקן פתח אחד אינו מאפשר לנחשים להגיע לקן כיוון שהנחש אינו יכול לטפס רק אנכית ולא אופקית.

הסנוניות נוטות לחזור לקן שבנו בעונות הרבייה הבאות. 

## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:סנוניתיים
קטגוריה:ארץ ישראל: סנוניתיים
קטגוריה:בעלי חיים שתוארו ב-1769
שחף צר-מקור

[ממוזער|שחף צר-מקור ב[גוג'ראט, הודו.]]

**שחף צר-מקור** (שם מדעי: *Chroicocephalus genei*) הוא מין של עוף ימי ממשפחת השחפיים. השחפיים בעלי רגליים ארוכות, מקור ארוך ועיניים בהירות.

## מבנה גוף
שחף צר-מקור הוא שחף לבן-ראש הדומה לשחף אגמים. גב בצבע אפור, כנפיים לבנות בעלות קצוות שחורים, זנב ובטן לבנים, רגליים בגוון שחור-סגלגל, וראש לבן שנצבע בעונת הרבייה בגוון שחרחר. השחף צר-המקור שונה משחף האגמים בצוואר ומקור ארוכים יותר וצבע המקור הוא אדום כהה, שנראה לפעמים כשחור בניגוד לשחף האגמים שמקורו כתום. סוג שחף זה מתאפיין בגחון בגוון ורדרד ובמקור בצבע אדום עמוק.

אורך גופו : 35–39 סנטימטרים. מוטת כנף: 86–99 סנטימטרים.

על פי מידותיו הוא נחשב לקטן למדי, מעט יותר גדול משחף אגמים.

מקורו ארוך יותר ודק וגם הרגליים ארוכות יותר, העין בהירה.

דגם הכנף בתעופה דומה לשל שחף האגמים.

## מזון
שחף צר-מקור ניזון בעיקר מדגים ומחסרי חוליות, שאותם הוא צד בדרך כלל בעודם בחיים.

הוא ניזון מבעלי חיים ומזון שמקורו בטבע. הוא אינו ניזון מפסולת ואשפה בנמלים, וככלל אינו אוכל אשפה שמקורה בבני אדם.

## תפוצה
תפוצתו של השחף צר-המקור מצויה בעיקר בחופי הים התיכון, הים השחור, ים סוף, המפרץ הפרסי ובאגמים מלוחים במרכז אסיה.

שחף צר-מקור נודד בחורף לים התיכון ולחופי חצי האי ערב.

### תפוצתו בישראל
השחף צר-המקור מצוי לאורך חופי הים התיכון ומפרץ אילת. באילת הוא נמצא בבריכות במשך כל השנה, ובבריכות המלח שבעתלית הוא שכיח מאוד כמעט כל השנה.

בין חודש ספטמבר לחודש אפריל מספר השחפים צרי-המקור עולה ואף מגיע לכמה אלפים.

## סגנון הקינון
הקינון של השחף צר-המקור נעשה בקבוצות של שחפים בתוך קן שנבנה על הקרקע ומרופד במעט נוצות וצמחייה. בקן מוטלות עד שלוש ביצים מנוקדות. והדגירה נמשכת 25 ימים. 25 ימים לאחר הבקיעה הצעירים מסוגלים כבר לעוף.

## קישורים חיצוניים

## הערות שוליים

קטגוריה:שחפיים
קטגוריה:ארץ ישראל: שחפיים
סנונית סלעים

**סנונית סלעים** (שם מדעי: Hirundo rupestris; בתעתיק מערבית - ח'טאף א (ל) שוואהק) היא ציפור שיר ממשפחת הסנוניתיים החיה באירופה, אסיה ואפריקה.

## תיאור המין
סנונית הסלעים היא ציפור בינונית בגודלה ובעלת מבנה גוף מוצק. היא בולטת בצבעה החום-כהה ובסוככות תת-הכנף הכהות והמנוגדות ליתר הכנף. כתמים לבנים מצויים על הזנב.

### מידות
אורך גוף: 15 ס"מ. מוטת כנפיים: 34 ס"מ. משקל: 20 גרם.

## אוכלוסייה
האוכלוסייה של סנונית הסלעים שומרת על מספר פרטים קבוע. אוכלוסיות צפוניות יותר של סנונית הסלעים נודדות לטווחים לא ארוכים ונמצאות בחודשי החורף בדרום אירופה ומערבה, צפון אפריקה והמזרח התיכון. האוכלוסיות המזרחיות של סנונית הסלעים חורפות בתת-היבשת ההודית.

## אזורי מחיה
סנונית הסלעים דוגרת באזורים הרריים באלפים, בטורקיה, בקווקז, בחרמון ומזרחה עד להימלאיה.

נראה, כי האוכלוסייה העולמית של סנונית הסלעים מצויה במגמת עלייה והתפשטות אוכלוסייה צפונה, בעיקר כתוצאה מהיצע גדל והולך של מקומות קינון מתאימים - מעשה ידי האדם.

התפשטויות שכאלה מבחינת מקומות הקינון נרשמו באוסטריה, למשל, שם גשרים של נתיבי תנועה מהירים משמשים אתר קינון נחשק. גם בשווייץ, רומניה, בולגריה ובעוד מדינות נצפו מקומות קינון שלא נצפו קודם.

#### סנונית הסלעים בישראל
בישראל דוגרת סנונית הסלעים אך ורק בחרמון. בעבר דגרה גם באזור הרכבל התחתון, אך בסקר שנערך בשנת 2013 נמצא רק זוג אחד של סנונית סלעים שדגר בשולי העיירה מג'דל שאמס. פרטים נוספים של סנונית סלעים נצפו בחלקים אחרים של הר החרמון אבל ללא סימני דגירה.

## סיכון
בישראל, סנונית הסלעים מוגדרת כמין ש"עתידו בסכנה" (VU) בשל גודלה המזערי של האוכלוסייה המקננת, המוערכת בפחות מ-50 פרטים בוגרים, בשילוב התאמה אזורית לכך שהאוכלוסייה המקננת בחרמון היא אוכלוסיית שוליים בקצה גבול התפוצה העולמית של המין. במהדורה הקודמת של הרשימה האדומה של IUCN מ-2002 הוערכה סנונית הסלעים כמין ש"אינו בסיכון" (LC).

## קישורים חיצוניים

## הערות שוליים

קטגוריה:בעלי חיים שתוארו ב-1769
קטגוריה:טקסונים שתוארו בידי ג'יובאני אנטוניו סקופולי
קטגוריה:סנוניתיים
קטגוריה:ארץ ישראל: סנוניתיים
BYD M6

**BYD M6** הוא מיניוואן מתוצרת יצרנית הרכב הסינית **[[BYD Auto]]** אשר מיוצר משנת 2010 ועד היום.

## "BYD M6"

* 7 מושבים

* הנעה קדמית

* מכל דלק - 65 ליטר

* דלתות צד אחוריות - פתיחה וסגירה על גבי מסילה

* תאוצה בין 0 - 100 קמ"ש היא 15.0 שניות (דגם מנוע 2,378 סמ"ק)

* מחיר היחידה: 200,000 - 250,000 רנמינבי בסין

## תמונות



קובץ:BYD M6 front.jpg | דגם "BYD M6"

קובץ:BYD M6 rear.jpg | דגם "BYD M6"

קובץ:BYD M6 facelift 01 China 2014-04-28.jpg | דגם "BYD M6"

קובץ:BYD M6 facelift 02 China 2014-04-28.jpg | דגם "BYD M6"

קובץ:BYD M6 2010 (11792590916).jpg | דגם "BYD M6"



## ראו גם

* BYD סונג מקס

## קישורים חיצוניים

* 

* 

## הערות שוליים

קטגוריה:דגמי מכוניות שהושקו ב-2010
קטגוריה:מיניוואנים

M6
ולדימיר איביץ'

**ולדימיר איביץ**' (בסרבית-קירילית: **Владимир Ивић**; נולד ב-7 במאי 1977 בזרניאנין שביוגוסלביה) הוא כדורגלן עבר סרבי, אשר שיחק בעמדת הקשר ההתקפי וכיום מאמן אל-עין מליגת העל של איחוד האמירויות הערביות.

## קריירה
### קריירה כשחקן

איביץ' התחיל לשחק כדורגל מקצועי בפרולטר זרניאנין, וערך את הופעת הבכורה שלו בקבוצה הבוגרת בגיל 17 בעונת 1994/1995. בינואר 1998 עבר לפרטיזן בלגרד, שם שיחק שש שנים וזכה בשלוש אליפויות ושני גביעים. את הופעת הבכורה שלו בליגת האלופות ערך בעונת 2003/2004, ולאחר עזיבתו של סאשה איליץ' הוא מונה לקפטן הקבוצה. ב-133 משחקים הבקיע 64 שערים. לאחר מכן עבר לגרמניה וחתם בבורוסיה מנשנגלדבך אך לא הצליח להשתלב במועדון, ובשנת 2005 עבר ליוון ושם שיחק בא.א.ק. אתונה, אריס סלוניקי ופאוק סלוניקי עד לפרישתו ב-2012.

איביץ' ערך שמונה הופעות במדי נבחרת סרביה ומונטנגרו בין השנים 2001–2004. את הופעת הבכורה שלו ערך במונדיאל 2002, כשהחליף את דיאן סטנקוביץ' במשחק מול .

### קריירה כמאמן
ביוני 2013 החל איביץ' לאמן את קבוצת הנוער של פאוק סלוניקי, וכבר בשנה הראשונה הוביל את הקבוצה לתואר. במרץ 2016 מונה איביץ' למאמן הקבוצה הבוגרת של המועדון, ובשנת 2017 זכה עמה בגביע היווני.

ב-31 במאי 2018 מונה למאמן מכבי תל אביב. בקיץ של אותה העונה, לא הצליח איביץ' להביא את מכבי תל אביב לשלב הבתים של הליגה האירופית, לאחר הפסד לקבוצת סרפסבורג 08.
ב-26 בספטמבר 2018 זכתה מכבי בגביע הטוטו.
לאחר מכן, מכבי תל אביב זכתה באליפות אשר הצליחה לשבור שיאים רבים. בסיום העונה נבחר על ידי ארגון השחקנים והמאמנים כ"מאמן העונה".

עונה לאחר מכן זכה איביץ' בפעם השנייה ברציפות באליפות, כשאחריה הודיע על כוונתו לעזוב את מועדון הכדורגל מכבי תל אביב.

ב-15 באוגוסט 2020 חתם בווטפורד. ב-19 בדצמבר 2020 פוטר מתפקידו.

ב-12 ביוני 2022 מונה לקדנציה שנייה למאמן מכבי תל אביב. ב-3 בינואר 2023, בתום משחק רבע גמר גביע המדינה בה ניצחה הקבוצה 5-0 את בני סכנין, פורסמה הודעה בה הקבוצה מודיעה על כך שחוזהו של איביץ' הותר.

ב-4 בינואר 2023, חתם איביץ׳ בקרסנודאר מליגת העל הרוסית. הוא הצליח להוליך את הקבוצה לגמר הגביע הרוסי בכדורגל והוכתר פעמיים למאמן החודש במהלך עונת 2023/2024. למרות שהוביל את הקבוצה למקום השני לאחר 20 מחזורים, נקודה אחת פחות מזניט סנקט פטרבורג המוליכה, פוטר.

ב-4 בפברואר 2025 מונה איביץ' למאמן אל-עין מליגת העל של איחוד האמירויות הערביות.

## תארים
### כשחקן
; פרטיזן בלגרד
* אליפות סרביה ומונטנגרו: 1998/1999, 2001/2002, 2002/2003
* גביע סרביה ומונטנגרו: 2000/2002

### כמאמן
; פאוק סלוניקי
* הגביע היווני: 2016/2017

; מכבי תל אביב
* אליפות המדינה: 2018/2019, 2019/2020
* גביע הטוטו: 2018/2019
* מאמן העונה בליגת העל: 2018/2019, 2019/2020
* אלוף האלופים: 2019/2020
; אישים
* מאמן החודש בצ'מפיונשיפ: נובמבר 2020

* מאמן החודש בליגת העל הרוסית בכדורגל: יולי–אוגוסט 2023, ספטמבר 2023

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:זרניאנין: כדורגלנים
קטגוריה:כדורגלני פרטיזן בלגרד
קטגוריה:כדורגלני בורוסיה מנשנגלדבך
קטגוריה:כדורגלני א.א.ק. אתונה
קטגוריה:כדורגלני אריס סלוניקי
קטגוריה:כדורגלני פאוק סלוניקי
קטגוריה:מאמני כדורגל סרבים
קטגוריה:מאמני מכבי תל אביב
קטגוריה:מאמני ווטפורד
קטגוריה:מאמני כדורגל זרים בישראל
קטגוריה:ספורטאים סרבים ביוון
קטגוריה:ספורטאים סרבים בישראל
קטגוריה:ספורטאים סרבים ברוסיה
קטגוריה:סרבים שנולדו ב-1977
רון קירק

**רונלד קירק** (באנגלית: **Ronald Kirk**; נולד ב-27 ביוני 1954) הוא פוליטיקאי ומשפטן אמריקאי, חבר המפלגה הדמוקרטית.

יליד אוסטין בירת טקסס, קירק בוגר בית הספר למשפטים של אוניברסיטת טקסס באוסטין. בשנים 1994–1995 כיהן קירק כמזכיר המדינה של טקסס, עד שנבחר לראשות עיריית דאלאס. בתפקיד זה כיהן בשנים 1995–2002 והיה האמריקאי-אפריקאי הראשון לכהן בשני תפקידים אלו. הוא התמודד לסנאט של ארצות הברית ב-2002, אך הובס על ידי יריבו הרפובליקני ג'ון קורנין. אחרי תבוסתו, היה קירק כשותף במשרד עורכי הדין "וינסון ואלקינס" ביוסטון ועבד כשדלן עבור החברות "מריל לינץ'" ו"פיוצ'ר אנרג'י אחזקות".

קירק הועמד לתפקיד נציב הסחר של ארצות הברית בידי הנשיא ברק אובמה ב-18 במרץ 2009, ומינויו אושר על ידי הסנאט ברוב של 92 מול 5 מתנגדים. ב-22 בינואר 2013 הודיע קירק כי יעזוב את התפקיד.

## ראשית חייו
קירק נולד באוסטין שבטקסס והיה הצעיר מבין שלושת אחיו; אביו היה עובד שירות הדואר של ארצות הברית והמשפחה הייתה פעילה מבחינה פוליטית. הוא גדל בקהילה שהייתה אפריקאית-אמריקאית בעיקרה, ולמד בבתי הספר הציבוריים של אוסטין. במהלך לימודיו התיכוניים התלבט כמנהיג, ונבחר לנשיא מועצת התלמידים בשנת לימודיו האחרונה בבית הספר התיכון על-שם ג'ון ה. ריגן, שייצג את טקסס בסנאט ובבית הנבחרים של ארצות הברית במהלך המאה ה-19.

את לימודיו הגבוהים עשה במכללת אוסטין, שם היה בוגר במדע המדינה וסוציולוגיה ב-1976. לאחר מכן הוסיף ללמוד בבית הספר למשפטים של אוניברסיטת טקסס באוסטין. עם קבלת תואר הדוקטור שלו ב-1979, התמקצע קירק בתחום המשפט עד 1981, השנה בה החל לעבוד במשרדו של הסנאטור לויד בנטסן מטקסס. ב-1983 שב קירק לטקסס כשדלן בבית המחוקקים של טקסס. תחילה התמחה כעורך דין בעיריית דאלאס, ולאחר מכן במשרד עורכי דין.

## קריירה פוליטית בטקסס
ב-1994 שימש קירק כמזכיר המדינה של טקסס תחת המושלת, אן ריצ'רדס. בשנה שלאחר מכן, התמודד קירק לראשות עיריית דאלאס מטעם המפלגה הדמוקרטית. עם תמיכת הקהילה העסקית של דאלאס וחברים משפיעים בקהילה האפרו-אמריקאית בעיר, קירק היה ניהל מסע בחירות מוצלח ונבחר לראש העיר האפרו-אמריקאי הראשון של דאלאס, טקסס, וזכה ב-62% מכלל קולות המצביעים.

במהלך כהונתו הציע את "תוכנית דאלאס", חזונו ל-25 השנים הבאות, שכללה את "מיזם נהר טרינטי" השנוי במחלוקת, תוכנית בעלות של 246 מיליון דולר אמריקני, שקראה לייסד רשת של פארקים וכבישים במישור ההצפה של נהר טריניטי. הוא גם דחף להקמת אמריקן איירליינס סנטר, שעל פתיחתו פיקח ב-2002.

ב-1999, נבחר קירק מחדש לראש עיריית דאלאס כשהוא זוכה ל-74% מהקולות, בניצחון מוחץ. בשנת 2001 התפטר קירק מראשות העירייה על מנת להתמודד למושבה הריק של טקסס בסנאט של ארצות הברית, שהתפנה עם עזיבתו של פיל גרהאם. הוא התמודד מול התובע הכללי של טקסס לשעבר, ג'ון קורנין; קירק הפסיד כשהוא זוכה ל-43% מהקולות בעוד קורנין זכה ל-55%.

## קישורים חיצוניים

* פרופיל, באתר משרד נציב הסחר של ארצות הברית 

## הערות שוליים

קטגוריה:עורכי דין אמריקאים
קטגוריה:חברי המפלגה הדמוקרטית (ארצות הברית)
קטגוריה:פוליטיקאים אפרו-אמריקאים
קטגוריה:אמריקאים שנולדו ב-1954
לוג'יין אל-הד'לול

**לוג'יין אל-הַדְ'לוּל** (בערבית: **لجين الهذلول**; נולדה ב-31 ביולי 1989) היא פעילה למען זכויות נשים מערב הסעודית, ואסירה פוליטית. היא דמות מוכרת במדיה החברתית הבינלאומית. היא נעצרה מספר פעמים על הפרת האיסור על נהיגת נשים בסעודיה, ובמאי 2018, היא נעצרה יחד עם מספר פעילות פמיניסטיות בולטות באשמת ניסיון לערער את הממלכה. היא דורגה במקום ה-3 ברשימת "100 הנשים הערביות המשפיעות" של 2015, ומספר 45 ברשימת כל הערבים המשפיעים בעולם ב-2017.

## פעילות למען זכויות נשים
אל-הד'לול פעילה בעיקר למען שתי סוגיות המשפיעות על זכויות נשים בסעודיה: הזכות של נשים לנהוג, וכן מערכת האפוטרופסות שלפיה לגברים יש ריבונות חוקית על הנשים במשפחותיהם. ב-1 בדצמבר 2014, היא נעצרה ונכלאה למשך 73 ימים לאחר ניסיון לחצות את הגבול במכונית שלה מאיחוד האמירויות הערביות לסעודיה כדי לקרוא תיגר על האיסור על נהיגת נשים בממלכה. המשפט שלה הוסב לבית המשפט לטרור, אך בסופו של דבר היא שוחררה ללא פסק דין.

אביה, קצין חיל הים הסעודי לשעבר, תמך במעשיה, ואף ישב איתה במכונית בעת שהפרה את החוק. בעלה, פהד אל-בוטיירי, הפיק סרטון ויראלי בכותרת "No Woman No Drive", על משקל שירו המפורסם של בוב מארלי, "No Woman, No Cry", שנתן מבט קליל יותר על נושא האיסורים החלים על נשים בערב הסעודית לצלילי שיר הרגאיי.

בספטמבר 2016, יחד עם 14,000 אחרים, אל-הד'לול חתמה על עצומה למלך סלמאן לביטול מערכת האפוטרופסות. ב-4 ביוני 2017, היא נעצרה ועוכבה בנמל התעופה הבינלאומי המלך פהד בדמאם. הסיבה למעצר לא הייתה ברורה, ובמשך מעצרה לא הייתה לאל-הד'לול גישה לעורך דין או קשר עם המשפחה שלה.

ב-2015, הודיעה אל-הד'לול שתעמוד בבחירות לרשות המקומית בריאד, בבחירות הראשונות שבהן נשים השתתפו לאחר החלטת 2011 בנושא. אך עד מהרה שמה הוסף לרשימה השחורה יחד עם שמות של פעילות פמיניסטיות נוספות. הנשים ערערו, וב-2017 ההחלטה בוטלה.

במרץ 2018, מספר ימים לפני ביקורו של נסיך הכתר בארצות הברית, נצפתה אל-הד'לול נוהגת במכוניתה סמוך לאוניברסיטה באבו דאבי, שם היא לומדת לתואר שני. סוכני הממשלה חטפו אותה, והטיסו אותה בחזרה לערב הסעודית, שם היא שהתה מספר ימים בכלא. היא שוחררה יחד עם איסור לפרסם במדיה החברתית, או לצאת מגבולות המדינה.

היא נעצרה שוב בערב 15 במאי 2018, יחד עם עוד פעילות פמיניסטיות, ביניהן אימאן אל-נאפג'אן, עאישה אל-מאנה, עזיזה אל-יוסף, מדיחה אל-עג'רוש, ועוד נשים ששמן לא פורסם, וכן שני גברים המעורבים בתנועה לזכויות נשים בסעודיה, לפחות אחד עשר בסך הכל. Human Rights Watch מפרש את מטרת המעצרים כאמצעי הפחדה "נגד כל מי שמביע ספקנות לגבי האג'נדה של נסיך הכתר בנושא זכויות". הממשלה השיקה יחד עם המעצרים ההמוניים קמפיין מדיה שבו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה. העיתון הסעודי "עוכּאז" (عكاظ), עיתון פרו-ממשלתי, דיווח שעונש המוות עומד על הפרק עבור הנשים. עיתון סעודי אחר פרסם שאם יעמדו למשפט, צפוי להן עונש של 20 שנים בכלא.

ב-28 בדצמבר 2020 נגזר על אל-הד'לול עונש מאסר של חמש שנים ושמונה חודשים. ב-10 בפברואר 2021 הורה שופט בריאד על שחרורה בתנאים מגבילים: היא אינה מורשית לדון במה שעבר עליה בעת מאסרה, וכמו כן אינה מורשית לצאת משטח הממלכה.

## קישורים חיצוניים

* 

* 
* 

## הערות שוליים

קטגוריה:פמיניסטיות סעודיות
קטגוריה:ערב הסעודית: מעמד האישה
קטגוריה:פעילות חברתיות
קטגוריה:ילידות 1989
קטגוריה:זוכות פרס 100 נשים (BBC)
קטגוריה:סעודים שהופיעו ברשימת טיים 100
הרצח במגדל

**הרצח ב[[מושבה]] [[מגדל (יישוב)|מגדל]]** התרחש ב-28 בינואר 2017. במהלכו רצח נדב סלע בדקירות סכין את אשתו, דור כרסנטי, שני ילדיו, יוסף ובנימין ואת בן השכנים, נחמן עטיה, בבית המשפחה שבמגדל.

ב-30 במאי 2018 הורשע סלע במעשי הרצח ובניסיון רצח ונדון לארבעה מאסרי עולם.

## הרצח
ב-28 בינואר 2017, סמוך לשעה 14:00 בצהריים, נטל נדב סלע (29) סכיני שף מהמטבח ופנה לעבר אשתו דור (23) שעמדה במטבח, אחז בה והחל לדקור אותה בכל חלקי גופה, על אף תחינותיה שיפסיק.

באותו זמן שהו בבית המשפחה ילדי השכנים, נחמן עתיה (11) ואחיו נתן (10), ששיחקו בסלון. כשהבחינו במתרחש, ניסו השניים להימלט דרך חלון הבית, אך סלע שהבחין בהם, ניגש לנתן ודקר גם אותו חרף תחנוניו וניסיונו להתנגד, ולאחר שנתן העמיד פני מת עזב אותו סלע, פנה לאחיו נחמן, דקר אותו למוות והשליך את גופתו במורד המדרגות המובילות למרתף הבית. לאחר מכן שיסף סלע את גרונו של בנו יוסף בן השנה ושמונה חודשים שהיה גם הוא בסלון, ומשם המשיך למיטתו של בנו התינוק בנימין בן השמונה חודשים ורצח גם אותו.

לאחר מכן ניגש סלע להחליף בגדים בחדר השינה ונמלט מהדלת האחורית של הבית.

לאחר ששמע את סלע עוזב את הבית, ניסה נתן לצאת דרך דלת הבית הקדמית, וכשראה שהיא נעולה פתח את החלון בכוח ויצא דרכו. לאחר הליכה של עשרות מטרים עצר רכב שעבר במקום, ולאחר שסיפר את מה שקרה נהג הרכב הזעיק את המשטרה.

סלע נמלט למטע זיתים בפאתי היישוב, ושם נעצר על ידי שוטרי הסיור שהוזעקו למגדל.

## המשפט
בטרם הגשת כתב אישום בפרשה, הופנה סלע לקבלת חוות דעת פסיכיאטרית בדבר כשירותו לעמוד לדין. בסיכום חוות הדעת נקבע כי סלע כשיר לעמוד לדין על מעשיו.

במרץ 2017 הוגש כנגד סלע כתב אישום על ארבעה מעשי רצח ובניסיון רצח. באופן חריג, הוטל חסיון על פרטיו המלאים של כתב האישום וזאת עקב התיאורים הקשים המופיעים בו ועל מנת לשמור על צנעת הפרט של הנרצחים ובני משפחותיהם.

ב-30 במאי 2018 הורשע סלע בבית המשפט המחוזי בנצרת ברצח אשתו דור כרסנטי, שני ילדיו, יוסף ובנימין ובן השכנים נחמן עתיה. בהכרעת הדין ציין השופט אשר קולה כי לא נמצא מניע  לרציחותיו של סלע, אך קבע כי מניע אינו אחד מיסודות העבירה, וכי ניתן להרשיע את סלע ברציחות גם מבלי לייחס לו מניע עבורן.

סלע נידון לארבעה מאסרי עולם מצטברים וכן לעשר שנות מאסר על ניסיון רצח אחיו של נחמן, נתן. כמו כן, נגזר על סלע פיצוי כספי של משפחות הקורבנות. על רצח אשתו יפצה את משפחתה ב-258,000 ש"ח. על רצח ילדיו יפצה את עיזבונם ב-516,000 ש"ח. על רצח נחמן עתיה יפצה את משפחתו ב-258,000 ש"ח ועל ניסיון הרצח של אחיו יפצה ב-100,000 ש"ח.

## קישורים חיצוניים
* 

## הערות שוליים

מגדל
קטגוריה:ישראל: אלימות במשפחה
מגדל
קטגוריה:מגדל
קטגוריה:2017 בישראל
גבריאל שוורצמן

**גבריאל שוורצמן** (נולד ב-23 באוקטובר 1976, בוקרשט) הוא שחמטאי יהודי-רומני ואמריקאי בדרגת רב-אמן, שהשיג דרגה זו בגיל 17.

## ביוגרפיה
גבריאל שוורצמן החל להשתתף בתחרויות שחמט בגיל 4. בשנת 1988 הוא סיים במקום השני באליפות העולם לילדים עד גיל 12 (זכתה יהודית פולגאר). בשנת 1992 אליפות העולם בשחמט לנוער עד גיל 16 הוא סיים במקום החמישי. בתחילת שנות ה-90 של המאה ה-20 שוורצמן היגר לארצות הברית. בשנת 1996 הוא זכה באליפות ארצות הברית הפתוחה. בשנת 1999 הוא חזר על הישג זה (במשותף עם מספר שחמטאים).

שוורצמן הוא בוגר תואר ראשון בכלכלה מאוניברסיטת פלורידה ותואר שני מאוניברסיטת פנסילבניה (וורטון).

בשנת 2000 שוורצמן עזב את השחמט ועבר לעבוד בהיי-טק.

## קבלת דרגות בינלאומיות
* 1992 - אמן בינלאומי
* 1993 - רב-אמן.

## קישורים חיצוניים

קטגוריה:רבי-אמנים אמריקאים
קטגוריה:שחמטאים יהודים רומנים
קטגוריה:שחמטאים יהודים אמריקאים
קטגוריה:מהגרים מרומניה לארצות הברית
קטגוריה:אלופי ארצות הברית הפתוחה בשחמט
קטגוריה:בוגרי אוניברסיטת פלורידה
קטגוריה:בוגרי בית הספר וורטון
קטגוריה:אמריקאים שנולדו ב-1976
בוריס קריימן

**בוריס קריימן** (ברוסית: **Борис Крейман**; נולד ב-7 ביוני 1976 מוסקבה) הוא שחמטאי יהודי-אמריקאי בדרגת רב-אמן.

## קורות חיים
בוריס קריימן נולד במוסקבה. הוא התחיל להתאמן בשחמט בגיל 5. בגיל 13 הוא היגר לארצות הברית והתיישב עם הוריו בברוקלין. בשנת 1993 הוא ניצח באליפות ארצות הברית בשחמט לנוער עד גיל 18.

בשנת 1998 בתחרות בטורונטו הוא סיים רביעי. בשנת 2002 הוא סיים במקום השלישי באליפות ארצות הברית בשחמט.

הוא עבר להתגורר בלוס אנג'לס ופתח אקדמיה לשחמט.

## קישורים חיצוניים

קטגוריה:רבי-אמנים יהודים
קטגוריה:שחמטאים יהודים אמריקאים
קטגוריה:מאמני שחמט יהודים
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1976
יחסי אזרבייג'ן–אינדונזיה

[250px|ממוזער|[נשיא אזרבייג'ן אילהם אלייב (במרכז מימין) נפגש בבאקו עם משלחת אינדונזית בראשותו של שר האנגריה והמחצבים המינרליים של אינדונזיה סודירמן סעיד , 2015]]
**יחסי אזרבייג'ן–אינדונזיה** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[אינדונזיה|רפובליקת אינדונזיה]]**.

## היסטוריה
לאחר פירוק ברית המועצות, אינדונזיה הכירה מיד באזרבייג'ן ב-28 בדצמבר 1991. כמעט שנה לאחר מכן, ב-24 בספטמבר 1992, המדינות כוננו את היחסים הדיפלומטיים ביניהן. השגרירות האזרבייג'נית באינדונזיה הוקמה ב-12 בפברואר 2006. ב-2 בדצמבר 2010, נפתחה השגרירות האינדונזית באזרבייג'ן.

## יחסים כלכליים
בשנת 2016, היקף הסחר בין אזרבייג'ן לאינדונזיה הסתכם ב-501.1 מיליון דולר אמריקאי כאשר אינדונזיה ייצאה סחורה בשווי 54.1 מיליון דולר אמריקאי ואזרבייג'ן ייצאה סחורה בשווי 447 מיליון דולר אמריקאי. אזרבייג'ן מייצאת לאינדונזיה לרוב נפט גולמי ואינדונזיה מייצאת לאזרבייג'ן שמן דקלים, חמאת קקאו, בטריות חשמליות, בגדים לגברים, ערכות קפה ותה ועוד.

## ייצוג
* אזרבייג'ן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הנה הנה

"**הנה הנה**" הוא שיר שנכתב על ידי אהוד מנור, הולחן על ידי מתי כספי ובוצע על ידו.

השיר נכלל באלבום הסולו השני של כספי ("אלבום הפעמון"), שיצא לאור בשנת 1976. בהקלטת השיר שנכנסה לאלבום נשמע בתחילת השיר דו-שיח בין טכנאי ההקלטות לכספי.

להקת "הכל עובר חביבי" ביצעה אף היא גרסה לשיר שנכללה בתקליט "שירים שמחוץ להצגה" שיצא לאור בשנת 1977.

## יצירה
השיר נכתב בשנת 1975 בהזמנת גלי צה"ל, לאחר שמנור וכספי זכו בתואר פזמונאי ומלחין השנה. באותן שנים הרבו מנור וכספי לעבוד יחד, מנור בכתיבה וכספי בהלחנה.

הלחן נכתב לפני המילים של השיר. לימים סיפר מתי כספי כיצד בא אל אהוד מנור עם המנגינה ועם התחלה ראשונית של מילות השיר, העוקבות אחר המהלך המלודי של הלחן:

בספרו "אין לי ארץ אחרת" סיפר מנור על יצירת השיר: "כתבנו את השיר יחד, מילים ומנגינה בחדר אחד... ההתעניינות שלי באקורדים מסוימים שמתי השמיע בגיטרה הכתיבה בעצם את נושא השיר: היחסים שבין השיר למחבריו".

בשיר נעשה שימוש בטכניקת ציור מילים.

## קישורים חיצוניים

* מילות השיר באתר שירונט
* מתי כספי מסביר, משוחח על השיר ומבצע אותו בתוכנית אינטרמצו עם אריק של הטלוויזיה החינוכית, סרטון באתר יוטיוב

## הערות שוליים

קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
יחסי אזרבייג'ן–נאורו

**יחסי אזרבייג'ן–נאורו** הם היחסים הדיפלומטיים הרשמיים שבין **[[אזרבייג'ן|הרפובליקה של אזרבייג'ן]]** לבין **[[נאורו|רפובליקת נאורו]]**.

## היסטוריה
היחסים בין שתי המדינות כוננו ב-11 בנובמבר 2004 באו"ם. החתימה על הסכם כינון היחסים הדיפלומטיים בין שתי המדינות התקיים בארצות הברית בשולי עצרת האו"ם במעמד דרגים זוטרים משתי המדינות (שליחים לאו"ם). באותו היום כוננו יחסים דיפלומטיים של אזרבייג'ן עם גינאה המשוונית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תנופה בקהילה

**תנופה בקהילה** היא עמותה המשפצת בתים של מעוטי יכולת בישראל במטרה להחזיר את הכבוד לביתם. העמותה, שמפעילה אנשי מקצוע בתחומי השיפוצים, נרשמה באופן רשמי בשנת 2014, אך החלה בפעילותה באמצע שנות ה-90. כ-400 משפחות בשנה נהנות מפעילות העמותה, בהן אימהות חד-הוריות, ניצולי השואה, קשישים, נפגעי טרור, חיילים בודדים, עולים חדשים ומשפחות במצוקה. נכון ליוני 2018, מאז החלה בפעילותה, העמותה שיפצה בתים של למעלה מ-5,000 משפחות.

בראש העמותה עומד גבי נחמני, משפץ מירושלים שהחל לשפץ בהתנדבות את בתיהם של משפחות מעוטות יכולת בעיר, ובהדרגה החל לשתף פעולה עם עיריית ירושלים שהחלה להפנות אליו בקשות לסיוע למשקי בית נזקקים. עם השנים הפכו השיפוצים למאורגנים תחת מסגרת העמותה, ופעילותה של תנופה בקהילה התרחבה ל-14 ערים. מחלקות הרווחה בעיריות הללו מאתרות עבור העמותה את מעוטי היכולת הזקוקים לסיוע.

שיפוצי הבתים שמבצעת העמותה מתמקדים במקרים של תפקודו התקין והבטוח של הבית, כמו מקלחת או שירותים שאינם פעילים, ולפעמים מטפלת העמותה גם במפגעי בטיחות המסכנים את יושבי הבית כמו חוסר בהארכה בארון חשמל. מעבר לכך, מטרת פעילותה של העמותה היא לא רק לשפר את איכות מגוריהם של המשפחה, אלא לנסות ליצור שינוי רחב יותר בחייהם, ולכן צוות עובדים סוציאליים מלווה את המשפחות ומספק סיוע במקרים של אבטלה ממושכת, אלימות במשפחה, התמודדות עם התמכרויות וכדומה.

העמותה אינה מקבלת סיוע ממשלתי, והכנסתה של העמותה מושתתת על תרומות. העמותה מציגה לציבור את הדוחות הכספיים שלה באתר האינטרנט שלה.

## קישורים חיצוניים
* 

* 
* "תנופה" בקיריה, באתר "אנג'לס", 29 בנובמבר 2017
* 

## הערות שוליים

קטגוריה:ישראל: עמותות
קטגוריה:ישראל: ארגוני עזרה
המזימה של הטבע

שמאל|ממוזער|250 פיקסלים|גרסה שונה של "המזימה של הטבע" מוצגת בתערוכה "ציורים משנות ה-80" (2011) בגלריה ג'ולי מ.
"**המזימה של הטבע**" (1989) הוא שמו של ציור מאת האמנית הישראלית דגנית ברסט.

## תיאור
משטח הציור של העבודה "המזימה של הטבע" מלא בכתמים עגולים דמויי גלגל שיניים, שנוצרו בטכניקה של התזת צבע בעזרת שבלונות. כתמים דומים הופיעו ביצירות אחרות של ברסט אולם כאן אין הם יוצרים דימוי פיגורטיבי. גלגלי השיניים הולכים וקטנים לקראת שולי בד הציור. במרכז הבד מופיעה פעמיים הכתובת "המזימה של הטבע", כשהיא מוסוות בין הגלגלים השונים. כל אחת מן הכתובות מופיעה בגודל אחר. הגדולה מביניהן מצוירת כאופן קעור, ואילו הקטנה מצוירת באופן ישר.

בראיון משנת יצירת העבודה תיארה ברסט את כותרתה כמושפעת מן הדיון על פרדוקס איינשטיין-פודולסקי-רוזן ובייחוד מ-"עקרון המקומיות":

רועי רוזן (1996) הציע לראות בציור דימוי של חלל מקומר המבטא הן את הכלת הטבע על ידי המדע, והן את המבט של המתבונן (הסובייקט), הצופה בחלל ה"מדעי" כאילו היה דיורמה או פנורמה. על פי ברסט . בראיון מאוחר הוסיפה ברסט כי 

הציור הוצג לראשונה בתערוכת-היחיד של ברסט "חקירות לוך נס", שהתקיימה במוזיאון ישראל בשנת 1989. בשנת 1994 נתרם לאוסף המוזיאון על ידי ארטורו שוורץ. במהלך השנים הציור הוצג בתערוכות "השגבה ממוכנת" (1999) בגלריה האוניברסיטאית באוניברסיטת תל אביב, בתערוכה "אהבה ממבט ראשון, אמנות ישראלית מאוסף ורה, סילוויה וארטורו שוורץ" (2001) במוזיאון ישראל, בתערוכת היחיד הרטרוספקטיבית של ברסט במוזיאון תל אביב לאמנות, שנקראה - בעקבות ציור זה - "המזימה של הטבע, עבודות, 2013–1973" (2013).

לציור זה כמה גרסאות מוקדמות. קדם לו ציור הכנה בשם זהה (1988), העשוי בטכניקה של צבעי מים על נייר בגובה של 76 ס"מ וברוחב של 100 ס"מ. עבודה אחרת, אף היא על נייר, עושה שימוש במסקינטייפ כרקע לטקסט. גרסה זו הוצגה בשנת 2011 בתערוכת היחיד של ברסט "ציורים משנות השמונים".

## הערות שוליים

קטגוריה:דגנית ברסט
קטגוריה:ציור ישראלי
קטגוריה:יצירות משנת 1989
קטגוריה:מוזיאון ישראל: ציורים
אימאן אל-נאפג'אן

**אימאן אל-נאפג'אן** (בערבית: **إيمان النفجان**, בתעתיק מדויק: **אימאן אלנפג'אן**) היא בלוגרית סעודית ופעילה למען זכויות נשים.

## ביוגרפיה
אל-נאפג'אן נולדה בערב הסעודית, אך כבתו של קצין צבא סעודי, בילתה את מרבית ילדותה בקנזס שבארצות הברית בשל עבודתו. היא סיימה תואר ראשון באנגלית באוניברסיטת המלך סעוד בערב הסעודית, ועבדה בתור מורה בבית ספר ואחר כך כעוזרת הוראה באוניברסיטה. היא נישאה, ונולדו לה שלושה ילדים. היא השלימה תואר שני בהוראת אנגלית כשפה זרה באוניברסיטת בירמינגהם בבריטניה, ואז לימדה אנגלית ללימודי קדם-רפואה באוניברסיטה. מאז החלה לעבוד לקראת דוקטורט בבלשנות.

## אקטיביזם
בפברואר 2008 החלה לכתוב בלוג בשם "Saudiwoman", על סוגיות ונושאים חברתיים ותרבותיים בערב הסעודית, עם דגש על נשים.

ב-17 ביוני 2011 היא נהגה ברכב בריאד כחלק מקמפיין מחאה של נשים, חלק מתנועת מחאה רחבה יותר שקמה במהלך 2011, במסגרת האביב הערבי. היא החלה לפרסם מאמרים במדיה המערבית על הקמפיין לאפשר לנשים לנהוג. בספטמבר 2016, אל-נאפג'אן הייתה בין החותמות על עצומה לביטול מערכת האפוטרופסות הגברית הנהוגה בסעודיה, שבמסגרתה כל ההחלטות לגבי חייה של אישה נקבעות על ידי גבר שמונה לכך - אביה, בעלה או בנה בדרך כלל.

ב-15 במאי 2018 החלו כוחות הביטחון בשורת פשיטות על פעילות זכויות נשים, ובמשך שלושה ימים עצרו לפחות 9 נשים וכן שני גברים שתרמו לתנועה. בין הפעילות שנעצרו הייתה גם אל-נאפג'אן, יחד עם לוג'יין אל-הד'לול, עזיזה אל-יוסף, עאישה אל-מאנה, ומדהה אל-עג'רוש. Human Rights Watch מפרש את מטרת המעצרים כאמצעי הפחדה "נגד כל מי שמביע ספקנות לגבי האג'נדה של נסיך הכתר בנושא זכויות". הממשלה השיקה יחד עם המעצרים ההמוניים קמפיין מדיה בו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה. העיתון הסעודי "עוכאז", עיתון פרו-ממשלתי, דיווח שעונש המוות עומד על הפרק עבור הנשים. עיתון סעודי אחר פרסם שאם יעמדו למשפט, הן צפויות לעונש של 20 שנים בכלא על פעילותן.

במרץ 2019, שוחררה אל-נאפג'אן בערבות יחד עם כמה מהעצורים האחרים.

## קישורים חיצוניים

* 

* הבלוג Saudiwoman

## הערות שוליים

קטגוריה:נשים סעודיות
קטגוריה:פעילות חברתיות
קטגוריה:פעילות זכויות נשים
קטגוריה:בלוגריות סעודיות
קטגוריה:פמיניסטיות סעודיות
קטגוריה:בוגרות אוניברסיטת ברמינגהאם
סטיב קליפורד

**סטיבן ג'רלד "סטיב" קליפורד** (באנגלית: **Steven Gerald "Steve" Clifford**; נולד ב-17 בספטמבר 1961) הוא מאמן כדורסל אמריקאי המאמן את קבוצת שארלוט הורנטס מליגת ה-NBA.

## נעורים ומכללות
קליפורד נולד בעיר איילנד פולס שבמיין, וגדל במטוונקיג שבמחוז פנובסקוט הסמוך עד גיל 8, אז עבר עם משפחתו לניו פורט, ורמונט. בהמשך למד ב"תיכון נורת' קאונטי יוניון", אשר בקבוצת הכדורסל שלה שיחק תחת אביו ג'רלד, מאמן הקבוצה. בין השנים 1979–1983 למד באוניברסיטת מיין בפרמינגטון, ושיחק בקבוצת הכדורסל שלה.

## קריירת אימון
בסיום לימודיו האקדמיים היה קליפורד מורה ומאמן כדורסל ב"תיכון וודלנד" שבמחוז וושינגטון במיין. בין השנים 1985–1995 שימש כעוזר מאמן במכללת סיינט אנסלם (ניו המפשייר), אוניברסיטת פיירפילד (קונטיקט), אוניברסיטת בוסטון ומכללת סיינה (ניו יורק), ובין השנים 1995–1999 היה המאמן הראשי של קבוצת אוניברסיטת אדלפי אשר בלונג איילנד, ניו יורק. בארבע עונותיו כמאמן אדלפי רשמה קבוצתו מאזן כולל של 86 ניצחונות ו-36 הפסדים (70.5%). בעונת 1999/2000 שימש כעוזר מאמן בקבוצת אוניברסיטת מזרח קרוליינה.

בשנת 2000 קיבל את תפקידו הראשון בליגת ה-NBA, כעוזרו של מאמן ניו יורק ניקס ג'ף ואן גנדי. לאחר 3 שנים בניו יורק עבר למלא תפקיד דומה ביוסטון רוקטס, שוב תחת ואן גנדי אשר מונה למאמנה הראשי. באותה תקופה הובלו הרוקטס על ידי שחקני האולסטאר יאו מינג וטרייסי מקגריידי, והייתה אחת הקבוצות המובילות בליגה, אך ב-4 העונות של ואן גנדי וקליפורד בקבוצה לא צלחה יוסטון את סיבוב הפלייאוף הראשון.

ב-5 העונות הבאות שימש כעוזר מאמן תחת סטן ואן גנדי, אחיו של ג'ף, באורלנדו מג'יק. בכל אחת מחמש העונות השתתפה אורלנדו בפלייאוף ה-NBA, ובעונת  אף העפילה לשלב הגמר, בו הפסידה ללוס אנג'לס לייקרס בתוצאה 1–4. בעונת  היה עוזרם של המאמנים מייק בראון, ברני ביקרסטאף ומייק ד'אנטוני בלוס אנג'לס לייקרס, אשר סיימו את העונה עם מאזן חיובי 45–37 והודחו בסיבוב הפלייאוף הראשון.

### שארלוט בובקאטס/הורנטס
לקראת עונת  מונה קליפורד למאמנה הראשי של שארלוט בובקאטס, במקומו של מייק דנלאפ. קליפורד שם דגש על ההגנה של הקבוצה, והפך את שארלוט לאחת מקבוצות ההגנה היעילות בליגה, על אף שסגל הקבוצה לא כלל שחקני הגנה מובהקים רבים. בעונתו הראשונה בקבוצה רשמה שארלוט שיפור של 22 ניצחונות לעומת העונה הקודמת, כשסיימה עם המאזן השביעי בטיבו במזרח, 43–39. בסיבוב הפלייאוף הראשון הפסידו הבובקאטס למיאמי היט בתוצאה 0–4, על אף יכולת טובה של כוכבי הקבוצה אל ג'פרסון וקמבה ווקר.

בעונת  רשמו ההורנטס מאזן ניצחונות 48–34 (58.5%), שהיה מאזנה הטוב ביותר מאז עונת . בסיבוב הפלייאוף הראשון שוב הודחה שארלוט מול מיאמי, הפעם בתוצאה 3–4. בשתי עונותיו האחרונות בשארלוט נחלשה הקבוצה, וניצחה בכל אחת מהן 36 משחקים בלבד.

בסיום עונת  פוטר מאימון ההורנטס, לאחר שבחמש עונותיו בשארלוט רשמה הקבוצה מאזן כולל של 196 ניצחונות ו-214 הפסדים (47.8%).

### אורלנדו מג'יק
ב-30 במאי 2018 מונה קליפורד למאמנה הראשי של קבוצת אורלנדו מג'יק, בה שימש בעבר כעוזר מאמן.

### החזרה לשארלוט
ב-25 במאי 2022 מונה קליפורד בשנית למאמנה של קבוצת שארלוט הורנטס.

## קישורים חיצוניים

## הערות שוליים

קטגוריה:מאמני כדורסל אמריקאים
קטגוריה:מאמני שארלוט בובקאטס
קטגוריה:מאמני שארלוט הורנטס
קטגוריה:מאמני אורלנדו מג'יק
קטגוריה:בוגרי אוניברסיטת מיין
קטגוריה:אמריקאים שנולדו ב-1961
סיף (מיתולוגיה)

200px|ממוזער|שמאל|איור של סיף משנת 1897.
**סיף** (בנורדית עתיקה: **Sif**) היא אלה מן המיתולוגיה הנורדית הקשורה לאדמה. סיף מופיעה באדה הפואטית, שנערכה במאה ה-13 ממקורות מסורתיים קודמים, ובאדה הפרוזאית אשר נכתבה במאה ה-13 על ידי סנורי סטורלוסון. באדה הפואטית ובאדה הפרוזאית, סיף היא אשתו של אל הרעם ת'ור והיא ידועה בשערה הזהוב. באדה הפרוזאית, היא נקראת "אמא של ת'רוד" ו"אמא של אולר". האדה הפרוזאית מספרת כי פעם לוקי גזז את כל שיערה של סיף, וכי ת'ור איים כי ישבור כל עצם בגופו של לוקי כתגמול. לוקי הבטיח כי יחזיר לסיף את שיערה; הוא פנה אל הגמדים אומני המתכות ותימרן אותם כדי שיכינו עבור האלים מספר מתנות, ביניהן שיער זהב מופלא. שני צוותי הגמדים הכינו שש מתנות עבור אלי אסגרד; סיף לקחה את שיער הזהב המופלא, ת'ור קיבל את הפטיש מיולניר, אודין קיבל את החנית גונגניר, ועוד. החוקר יעקוב גרים הציע כי שיערה של סיף עשוי לייצג שדות של חיטה זהובה, וכי ייתכן והיא קשורה עם פוריות, משפחה ונישואין.

## מקורות
### האדה הפואטית
ב"שירת הרברד" , אודין, באחת מתחפושותיו, פוגש את ת'ור במפרץ. השניים מתחרים בהטחת עלבונות. בין העלבונות הרבים, אודין טוען שיש לסיף מאהב בבית (בית 48). בתגובה, ת'ור אומר שאודין מדבר בחוסר אכפתיות על דבר שנתפס בעיניו כנורא מכל.

בבתים 53–54 של הפואמה "מְדָנֵי לוקי" , לוקי מטיח עלבונות באלים האחרים. סיף מוזגת לו תמד בגביע קריסטל וטוענת כי אינו יכול להעליב אותה או לפגוע בה. בתגובה, לוקי טוען שהוא וסיף נאהבים:

### האדה הפרוזאית
באדה הפרוזאית, סיף מוזכרת בפרק 31 של "התרמית על גילפי" וב"שפת השירה" כאורחת במשתה של אגיר.

## קישורים חיצוניים

* 

## הערות שוליים

קטגוריה:אלים נורדיים
קטגוריה:מיתולוגיה נורדית